OpenLLM-France/wikimedia huggingface dataset:
# Pierre Cornulier

Pierre Cornulier a oa bet eskob Treger eus 1617 da 1619, hag eskob Roazhon eus 1619 da 1639.

## Buhez

Genidik e oa eus Naoned, abad abati Santekroe (Gwengamp) e oa pa voe anvet da eskob Treger, e 1617, war-lerc'h Adrien d'Amboise.
Anavezet e oa evel gwiraour ha den gouiziek, hag anvet e voe d'ar 17 Meurzh 1619 da eskob Roazhon. Eno e varvas e 1639.
* Poltred en Iliz-Veur Landreger
* Mamm-gêr Roazhon
Guy Champion de Cicé a zeuas war e lerc'h war gador eskopti Treger.

## Levrlennadur

* Pierre Barbier : Le Trégor historique et monumental. Les Presses bretonnes. Saint-Brieuc. 1960
# Pierre Duclos

Pierre Duclos, bet ganet e Pereg er bloaz 1942 hag aet da Anaon e Pariz d'ar 17 a viz Ebrel 2015, hag eñ 73 vloaz, a oa ur c'helaouenner ha stourmer breizhat, ha bet unan eus krouerien ar gazetenn Le Canard de Nantes à Brest. Beziet eo bet d'an 21 a viz Ebrel 2015 e Pereg (Il-ha-Gwilen).

## E vuhez

Ganet oa bet e Pereg (Piré-sur Seiche) e Bro-Roazhon. Kuitaat a reas ar skol da 14 vloaz evit labourat war atant e dud.
Emzeskad, e voe degemeret er CFJ (centre de formation des journalistes - kreizenn stummañ ar gelaouennerien) goude bezañ tremenet ar genstrivadeg evit an dud hep diplom.
Labourat a reas er gelaouenn La Croix hag e Le Monde.
Dont a reas da vezañ kelaouenner e Ouest-France e 1967.
E miz Genver 1977 e voe skarzhet eus Ouest-France gant François-Régis Hutin e-unan. Komzet e voe eus "l'affaire Duclos". Pemp devezh harz-labour a voe gant kelaouennerien Ouest-France en abeg da se. Sekretour kevrenn CFDT kelaouennerien Ouest-France e oa Pierre Duclos. Kontañ a ra Guy Delorme an traoù dre ar munud en e levr "François-Régis Hutin, le dernier empereur de Ouest-France" bet embannet gant Apogée e 2009.
Neuze e krouas Pierre Duclos "Le Canard de Nantes à Brest" gant un toullad tud all. Padout a reas ar gelaouenn betek 1982. Krouiñ a reas neuze ar sizhunieg Bretagne actuelle na badas nemet bloaz.
Labourat a reas e France 3 Bretagne a-raok dont da vezañ pennskridaozer kelaouenn sizhuniek kreiz ar CFDT Syndicalisme Hebdo e-pad daou vloaz. Echuet en deus e vuhez labour evel kelaouenner e France 3 Île-de-France.
Skrivet en deus meur a levr, en o zouez buhezskrid Édith Piaf asambles gant Georges Martin hag un enklask a-zivout ar veleien.

## Levrioù

* Les prêtres. Une génération raconte son métier, embannet gant Le Seuil, Pariz, 1983 (ISBN 2-02006-631-9)
* Les enfants de l'oubli. Du temps des orphelins à celui des DDASS; embannet gant Le Seuil, Pariz, 1989.
* Piaf, Pierre Duclos ha Georges Martin, embannet gant Le Seuil, Pariz, 1995.

## Mammennoù

* Pennad Ouest-France, pajenn Breizh, 20 a viz Ebrel 2015
* Lec'hienn "Club de la Presse" Roazhon
* "François-Régis Hutin, le dernier empereur de Ouest-France", Guy Delorme, Apogée, Roazhon, 2009 (ISBN 978-2-8498-340-5)

## Liamm diavaez

* Telegramme 18/04/2015 (pennad paeüs)

## Notennoù ha daveennoù

* ↑ Lakaet e oa bet er-maez eus Ouest-France, ha gant an digoll en doa bet en doa krouet e sizhunieg, e Gwengamp, bro e wreg neuze.
# Pierre Désiré de Goësbriand

Pierre Désiré de Goësbriand (1784-1853) a oa saver gwerzioù brezhonek e penn-kentañ an XIX$^{vet}$ kantved ha maer Lannurvan, e barrez c'henidik.

## E vuhez

Ganet e oa e Lannurvan d'ar 24 a viz Gouhere 1784, mab da Henri de Goësbriand, markiz, ha da Emilie de Kerjean. War-lerc'h diskar an diktatour Napoleone Buonaparte e voe anvet da vaer e Lannurvan e 1818, ha da varner a beoc'h e Daoulaz. Mervel a reas e Lannurvan d'ar 5 a viz Mezheven 1853.
Kar e oa da Louis de Goesbriand, ganet e Lannurvan ivez.

## E skridoù

Ger gallek ebet ne gaver en e varzhonegoù, eme Lukian Raoul.
Troet e oa da zifenn kostezenn ar roue en e werzioù.
Brudet eo ar gwerzennoù-mañ diwar e zorn :
| Diouzh ma viot gwan pe vras Ho pezo kastiz pe c'hras. | Gwellañ lezenn a zo eo lezenn ar c’hreñvañ. |

## Levrioù embannet

* Abrege eus a gaptivite ag eus a varo Louis C'huezec roue ar Frañs, Marie-Antoinette e bried ageus ar Memprou all dimeus o famill pere zo bet merzeriet e-pad ar Revolution, Brest, 1818.
* Gwerz emgann an Tregont a Vretonet a enep Tregont Saux, laqueet e rimou brezoned, Montroulez, 1837 hag a c'heller gwelet enlinenn e-barzh la bibliothèque numérique de l'Université Rennes 2
* Fables choisies de La Fontaine traduites en vers bretons, Montroulez, 1836.
* Fablenbrezhoneg. La Découvrance.1997. Levr 1836 "lakaet e brezhoneg modern".

## Gwerzioù distag

* Son Herri-Pevar, roue a Franç
* Cantiq Bretonnet war an ton saux
* Guers var guinivelez Herri, duc a-Vourdell
* Vive le roi, chanson composet gant maer Commun Lannurvan, 1814
* Kan ar Vinienn, e-barzh Adsao, 1930

## Notennoù

* ↑ Lukian Raoul : Geriadur ar skrivagnerien ha yezhourien, Al Liamm, 1992, p. 115-b (ISBN 978-2-7368-0034-5)
* ↑ (fr) (br) Chansons en breton sur feuilles volantes

## Pennadoù kar

* Fablennoù
* Eozen Kombod
* Potr Treoure
* Sellet er Wikimammenn : Pierre Désiré de Goësbriand.
# Plovdiv

Plovdiv (e bulgareg e vez skrivet Пловдив) zo anezhi eil kêr vrasañ Bulgaria, gant 341 041 a dud (e 2013) ha war un dro kêr-benn Oblast Plovdiv.

## Tud dibar

* Milko Bobotsov, mestrc'hoarier echedoù
# Plovan

Plovan :
| An Erv vili. ||
| Bro istorel | Kerne - Bro Vigoudenn |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | Plogastell-Sant-Jermen |
| Kod kumun | 29214 |
| Kod post | 29720 |
| Maer Amzer gefridi | Dominique Andro 2020-2026 |
| Etrekumuniezh | Kumuniezh-k. Gorre ar Vro Vigoudenn |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 683 ann. (2020) |
| Stankter | 43 ann./km² |
| Douaroniezh ||
| Daveennoù lec'hiañ | 47° 55′ Norzh 4° 22′ Kornôg / 47.91, -4.37 |
| Uhelderioù | bihanañ 0 m — brasañ 85 m |
| Gorread | 15,75 km² |
| Plovan ||
| kemmañ |
Plovan a zo ur gumun eus Bro Vigoudenn e kanton Plogastell-Sant-Jermen, e departamant Penn-ar-Bed, e Mervent Breizh.

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Mauduit, person, ha Julien, kure.

### XX$^{vet}$ kantved
#### Brezel-bed kentañ

* Mervel a reas 73 gwaz eus ar gumun abalamour d'ar brezel, eleze 4,60% ag ar boblañs hervez an niveradeg bet graet e 1911.

#### Eil brezel-bed

* Mervel a reas daouzek den ag ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas ur serjant eus ar gumun d’ar 7 a viz Mae 1959 en Aumale (departamant Medea).

## Monumantoù ha traoù heverk

* Iliz katolik Plovan.
* Kalvar Plovan.
* Kalvar a-dost.
* An iliz katolik.
* Rivinoù chapel Landigou.
* Rozenn chapel Langidou.
* Ar rozenn eus a-dost.
* Chapel Landigou.
* Monumant ar re varv, luc’hskeudenn.

## Emdroadur ar boblañs 1962-2006

Niver a annezidi

## Liammoù diavaez

* (br) Plovan war lec'hienn Geobreizh
* (fr) Redadeg Plovan

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 49
* ↑ (fr)Memorial Genweb
* ↑ (fr)Memorial Genweb
* ↑ Fichenn hiniennel - Memorial Genweb
* ↑ (fr)Université de Lille
a vo kavet e Wikimedia Commons.
# Plua

Plua :
| Anv gallek (ofisiel) | Pludual |
| Bro istorel | Bro-Sant-Brieg (Goueloù) |
| Melestradurezh ||
| Departamant | Aodoù-an-Arvor |
| Arondisamant | Sant-Brieg |
| Kanton | Plouha |
| Kod kumun | 22236 |
| Kod post | 22290 |
| Maer Amzer gefridi | Yves Guillerm 2014-2023 |
| Etrekumuniezh | Leñv Arvor Kumuniezh |
| Bro velestradurel | Bro Gwengamp |
| Lec'hienn Web | http://www.mairie-pludual.blogspot.com |
| Poblañsouriezh ||
| Poblañs | 723 ann. (2020) |
| Stankter | 78 ann./km² |
| Douaroniezh ||
| Daveennoù lec'hiañ | 48° 39′ 55″ Norzh 2° 58′ 59″ Kornôg / 48.6652777778, -2.98305555556 |
| Uhelderioù | kreiz-kêr : 50 m bihanañ 35 m — brasañ 96 m |
| Gorread | 9,27 km² |
| Plua ||
| kemmañ |
Plua, a-wechoù Plual, a zo ur gumun eus Breizh, e Bro-Oueloù hag e departamant Aodoù-an-Arvor.

## Istor
### XX$^{vet}$ kantved
#### Brezel-bed kentañ

* Mervel a reas 44 gwaz abalamour d'ar brezel hervez monumant ar re varv, da lavaret eo 4,55% ag ar boblañs hervez an niveradeg bet graet e 1911.

#### Eil Brezel-bed

* Mervel a reas unnek den eus ar gumun abalamour d'ar brezel.

## Monumantoù ha traoù heverk

* Iliz katolik Sant Vaeg.
* Ar monumant.
* Monumant ar re varv e-tal an iliz katolik, luc’hskeudenn ha kartenn-bost.
* Plakenn ar re varv (1914-1918) en iliz katolik, luc’hskeudenn.

## Emdroadur ar boblañs abaoe 1962

Niver a annezidi

## Liammoù diavaez

a vo kavet e Wikimedia Commons.
* (fr)Pajenn Plua war lec'hienn an etrekumuniezh
* (br)Plua war lec'hienn Geobreizh

## Notennoù ha daveoù

* ↑ (fr)Ouest-France
* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb
# Plovdiv (Oblast)

Plovdiv a zo un oblast (rannvro) e kreiz Bulgaria hag a oa lod eus Rumelia ar Reter.

## Douaroniezh

En oblast-mañ e kaver : ul lodenn eus Plaenenn Trakia Uhel, ar menezioù Rhodopi, an aridennad menezioù Sredna Gora, an traoñiennoù isvalkanek hag an aridennad menezioù Stara Planina gant e benn uhelañ, Botev (2 376 m).
Setu amañ roll an traoù dibarañ all :
* ar Maritsa, ar Stryama hag ar Pyasachnik eo ar stêrioù pennañ
* kalz mammennoù dour melar zo
* ur Park Broadel Balkanoù Kreiz zo.

## Armerzh

Pouezus hag askoridik eo al labour-douar. Gounezet e vez frouezh (avaloù, prun, per, kerez, rezin, sukrin ha sukrin-dour), legumaj (tomatez, skilbebr, karotez, kaol, avaloù-douar), ed, riz, heiz hag all.
Diorroet eo ar greanterezh :
* houarnerezh e Plovdiv
* greanterezh elektronek e Plovdiv, Saedinenie, Voivodinovo, Radinovo ha kêriadennoù all tro-war-dro
* mekanikoù labour-douar e Karlovo
* armoù ha danvez-arme e Sopot, Karlovo ha Plovdiv
* greanterezh kimiek e Plovdiv hag Asenovgrad
* ar gounezvouederezh a zo diorroet e kazi pep lec'h, e penn kentañ e Plovdiv hag Asenovgrad (gwin).
* an douristelezh a zo o tiorren gant glad sevenadurel ar broviñs hag ar mammennoù dour melar niverus, brudet er bed a-bezh.

## Kêrioù

Plovdiv eo kêr-benn an oblast. Setu amañ kêrioù all : Karlovo, Sopot, Klisura, Kalofer, Hisarya, Saedinenie, Rakovski, Brezovo, Stamboliyski, Krichim, Perushtitsa, Sadovo, Parvomay, Asenovgrad, Laki, Katunica, Yiagodovo.

## Kumuniezhoù

18 anezho zo er rannvro :
* Asenovgrad
* Brezovo
* Hisarya
* Kaloyanovo
* Karlovo
* Krichim
* Kuklen
* Laki
* Maritsa
* Parvomay
* Perushtitsa
* Plovdiv
* Rakovski
* Rodopi
* Sadovo
* Saedinenie
* Sopot
* Stamboliyski
# Plu

Plu, pe pluñv, eo ar pezh a c'holo korf an evned.

## Pluenn da skrivañ

Abalamour ma veze skrivet gwechall war baper gant ur bluenn evn, ur bluenn gwaz (pe pluenn gway) peurvuiañ, e veze graet pluenn ivez eus ar benveg dir a veze implijet er skolioù da skrivañ en XXvet kantved. Kemeret e veze liv, du pe glas, eus ur pod-liv.
Goude-se e teuas giz ar pluennoù-feunteun, ha ne voe ket ezhomm a bodoù-liv ken.

## Pennadoù kar a dost pe a bell

* anv-pluenn
* plueg
* Pluennzir, anv-pluenn Glaoda ar Prad

## Liammoù

a vo kavet e Wikimedia Commons.
# MoDem

Ar Modem a zo ur strollad politikel gall eus ar c'hreiz krouet gant François Bayrou goude dilennadeg ar Prezidant e 2007.
Strolladoù politikel e Breizh :
| Dileuridi e Parlamant Europa (3 diwar 732): | Strollad Sokialour (PS) (SSE, 2) · Unvaniezh evit ul Luskad Poblel (UMP) (SPE, 1) |
| Dileuridi e Kambr ar gannaded (36 diwar 577) : | Strollad Sokialour (PS) (19) · Ar Re C'hlas (1) · MoDem (1) · Kreiz Nevez (NC) (1) · Unvaniezh evit ul Luskad Poblel (UMP) (14) |
| Dileuridi er Sened (18 diwar 331): | Strollad Komunour Gall (PCF) (1) · Luskad Republikan ha Keodedour (MRC) (1) · Strollad Sokialour (PS) (6) · Unvaniezh evit an Demokratelezh C'hall (UDF) (3) | Unvaniezh evit ul Luskad Poblel (UMP) (7) |
| Dileuridi e Kuzul Rannvroel Breizh (83): | Strollad Komunour Gall (PCF) (4) · Rannvroelourien (3) · Strollad Sokialour (PS) ha tud nes (33 + 10) · PRG (3) · Les Républicains (LR) (12) · Kreiz (UDI, MoDem) (6) · Rassemblement National (12) |
| Dileuridi breizhat e Kuzul Rannvroel Broioù al Liger (35 diwar 93) | Europe Écologie (Ar Re C'hlas (4) · Strollad Sokialour (PS) (6+2) · Les Républicains (LR) (10+2) · Kreiz (UDI, MoDem) (7) · Rassemblement National (4) |
| Dileuridi er c'huzulioù meur breizhat (258): | Strollad Komunour Gall (PCF) (8) · Strollad Sokialour (PS) (121) · Strollad Radikal an Tu-kleiz (PRG) (3) · A-bep seurt, tu-kleiz (21) · Unvaniezh evit an Demokratelezh C'hall (UDF) (21) · Unvaniezh evit ul Luskad Poblel (UMP) (37) · A-bep seurt, tu-dehou (43) · Hep liv politikel (5) |
| Strolladoù broadelour breizhat: | CBIL · Emgann · Unvaniezh Demokratel Breizh (UDB) · Frankiz Breizh (steuziet) · Breizh Europa · Strollad Breizh · POBL · Adsav |
| Strolladoù bihan all a vez kavet e Breizh: | Anarkour : Kevredad Anarkour (FA) · Alternativenn diveliour (AL) · Tu-kleiz pellañ : Kevredad Komunour Dispac'helour (LCR) · Stourm Micherour (LO) · Strollad al Labourerien (PT) · Ekologour : Cap 21 · Luskad ekologour dizalc'h (MEI) · Remziad ekologiezh · An Alternatived · Tu-dehou pellañ : Luskad Evit Frañs (MPF) · A bep seurt : Le Mouvement de la ruralité |
# Mo Hayder

Mo Hayder :
| Anv ofisiel | Clare Damaris Bastin |
| Anv pluenn | Candy Davis (aktourez) Mo Hayder Theo Clare |
| Obererezh | romantourez |
| Ganedigezh | 2 a viz Genver 1962 Epping, Essex, Bro-Saoz |
| Marv | 27 a viz Gouere 2021 (oadet a 59 bloaz) |
| Yezh skrivañ | saozneg |
| Rumm lennegel | romantoù-polis du ha thriller |
| Enorioù | Edgard Award (2012) |
| Oberennoù pennañ ||
| Birdman The Treatment Pig island ||
| kemmañ |
Beatrice Clare Dunkel (2 a viz Genver 1962, Epping, Essex, Bro-Saoz - 27 a viz Gouere 2021), bet ganet Clare Damaris Bastin, a oa ur skrivagnerez saoz, Mo Hayder he anv-pluenn.
Goude ur yaouankiz dirollet lec'h ma oa ur model noazh evit ar wask saoz hag un aktourez dindan an anv Candy Davis, ez eas da Japan da labourat da 25 bloaz. E 1998 e krogas da zedennañ an embannerien dre he romantoù polis du ha feuls o aergelc'h. He levr kentañ ha brudetañ, Birdman, gant an enseller Jack Caffery da benndudenn, a voe embannet e miz Kerzu 1999 ha berzh bras a reas diouzhtu. E 2000 e voe heuliet gant The Treatment. E 2012 e voe roet dezhi un Edgard award, ur priz lennegel stadunanat.

## Oberennoù

* Tokyo, 2004 (embannet gant an titl The Devil of Nankin er Stadoù-Unanet)
* Pig Island, 2006
* Hanging Hill, 2011

### Enselladennoù Jack Caffery

* Birdman, 2000
* The Treatment, 2002
* Ritual, 2008
* Skin, 2009
* Gone, 2010

## Liammoù diavaez

* (en) Lec'hienn ofisiel
# Moa

Moaed :
| Daou voa taget gant un erer Haast Aet da get ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Struthioniformes |
| Kerentiad : | Dinornithidae |
| D'ar vevoniezh e tenn ar pennad-mañ. ||
Ar moaed a oa evned bras dic'houest da nijal, brosezat e Zeland-Nevez. Diaskell e oant.

## Spesadoù

6 genad hag 11 spesad moaed a oa :
* Megalapteryx
** Megalapteryx didinus
* Anomalopteryx
** Anomalopteryx didiformis
* Euryapteryx
** Euryapteryx curtus
** Euryapteryx geranoides
* Emeus
** Emeus crassus
* Pachyornis
** Pachyornis elephantopus
** Pachyornis mappini
** Pachyornis australis
* Dinornis
** Dinornis novaezealandiae
** Dinornis robustus
# Moa an uheldirioù

Moa an uheldirioù :
| Aet da get ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Struthioniformes |
| Kerentiad : | Megalapterygidae |
| Genad : | Megalapteryx |
| Anv skiantel ||
| Megalapteryx didinus (Owen, 1883) ||
| D'ar vevoniezh e tenn ar pennad-mañ. ||
Moa an uheldirioù (Megalapteryx didinus) a zo un evn eus Zeland-Nevez aet da get. Bevañ a rae Enez ar Su.
# Mnemosyne (Rossetti)

Mnemosyne, anvet ivez Lamp of Memory and Ricordanza, zo un eoullivadur gant al livour saoz Dante Gabriel Rossetti, boulc'het e 1875 hag echuet e 1881, ma poltred Mnemosyne, doueez an eñvor, dindan tresoù Jane Morris. War-dro ar memes koulz edo Rossetti o poltrediñ Astarte Syriaca, un daolenn vrasoc'h echuet e 1877, gant Jane Morris ivez.
# Mná na hÉireann

Mná na hÉireann (Maouezed eus Iwerzhon e brezhoneg) zo ur varzhoneg bet savet gant ar barzh iwerzhonat Peadar Ó Doirnín en 18vet kantved. Dre ma oa bet krouet da zougen bri d'ar maouezed o devoa gouestlet o buhez da Iwerzhon e oa deuet da vezañ un arouez evit broadelourien ar vro.
Ur ganaouenn eo deuet da vezañ pa voe savet an ton anezhi gant ar sonaozer iwerzhonat Seán Ó Riada er bloavezhioù tri-ugent. Enrollet e oa bet evit ar wech kentañ gant Ceoltóirí Chualann, ur strollad sonerezh hengounel renet gant Seán Ó Riada, ennañ meur meur a soner a yeas da grouiñ The Chieftains diwezhatoc'h. Gant ar re-se neuze e oa bet sonet Mná na hÉireann, evel Love Theme (tem karantez) ar film Barry Lyndon, renet gant ar filmaozer stadunanat Stanley Kubrick e 1975.
E 1990 e voe adanvet Words gant ar strollad sonerien saoz pop The Christians a reas berzh, e Bro-C'hall dreist-holl. Kanet e oa bet en iwerzhoneg gant Alan Stivell e-barzh e driwec'hvet albom Brian Boru, deuet e-maez e 1995.

## Liamm diavaez

* gant Ceoltóirí Chualann
* gant The Chieftains e Barry Lyndon
* Words gant The Christians
* gant Alan Stivell
# Mo

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Mo a ra dave da veur a dra.

## Berradurioù
### Melestradurezh

* MO, kontelezh Mayo war ar plakennoù-marilh iwerzhonat
* MO, proviñs Modena war ar plakennoù-marilh italian
* MO, Makao hervez an norm ISO 3166-1 kod alpha-2
* MO, Missouri evit ar post stadunanat

### Teknikoù ha skiantoù

* Mo, berradur ar Mega okted, un unander memor en urzhiataerezh
* Mo, berradur ar molibden, un elfenn gimiek
* .mo, astenn Internet Makao

### Yezhoù

* mo, modus operandi, un dro-lavar latin
* mo, ar moldaveg hervez an norm ISO 639-1
* mo eo treuzskivadur al lizherenn japanek も

## Lesanvioù ha berranvioù

Gallout a ra bezañ un anv-tiegezh sinaek ha koreanek pe stummoù berr saoznek kalz anvioù evel Maureen, Maurice, Morris, Muhammad, etc.
* Mo Zi ("Mestr Mo") (~479 – ~381 KJK), Mo Di e anv gwir, prederour sinaat konfusian, diazezer ar moiezh
* Mo Johnston (g. e 1963), melldraoder skosat
* "Little Mo", lesanv Maureen Connolly (1934-1969), c'hoarierez tennis stadunanat
* Mo Yan ( 莫言 e sinaeg, « an hini ne gomz ket »), anv-pluenn Guan Moye (g. e 1955), skrivagner sinaat, aet Priz Nobel al lennegezh gantañ
* Mo Hayder (1962-2021), anv-pluenn ur skrivagnerez saoz romantoù-polis
* MØ, anv-arzourez Karen Marie Ørsted (g. e 1988), kanerez-sonaozerez danat
# Ricaldone

Ricaldone zo ur gumun e proviñs Alessandria, e Piemonte, e hanternoz Italia.

## Pennad kar

* Kumunioù Proviñs Alessandria
# Ricardo Martinelli

Ricardo Martinelli (ganet d'an 11 a viz Meurzh 1952 e Kêr-Banamá) zo un den a afer, ur politikour ha prezidant Panamá abaoe 2009.
Graet en deus e studioù er Stadoù-Unanet hag e Costa Rica. Goude bezañ kollet e dilennadegoù 2004 eo aet ar maout gantañ e Mae 2009. Deuet eo da vezañ prezidant Panamá d'ar 1añ a viz Gouere 2009.
# Riccardo Patrese

Riccardo Gabriele Patrese (bet ganet d'ar 17 a viz Ebrel 1954) a oa ur blenier redadegoù kirri italian en deus redet e F1 etre 1977 ha 1993. Bet en deus ur red-vicher hir, dreist holl e-keñver e amzer, o redek evit skipailhoù evel Shadow, Williams pe Formula, o vezañ ar blenier kentañ o tizhout 200 Priz Bras, hag oc'h echuiñ e red-vicher gant 257 Priz Bras ha 256 disparti, a-raok bezañ trec'het gant Rubens Barrichello ha Michael Schumacher. 6 redadeg en deus gounezet, gant ur rekord all, hini ar muiañ amzer etre daou drec'h, 6 vloaz etre 1983 ha 1990.
# Riccia

Riccia zo ur gumun en Italia e proviñs Campobasso, e rannvro Molise.
# Ricardo Zonta

Ricardo Luiz Zonta (bet ganet d'an 23 a viz Meurzh 1976 e Curitiba) a zo ur blenier redadegoù kirri eus Brazil e red e redadegoù stock-car en e vro. Redet en deus ivez e Formulenn 1 etre 1999 ha 2001, hag etre 2003 ha 2005, o redek gant BAR hag o erlec'hiañ Ralf Schumacher pa oa gloazet evit Toyota.
# Ricciarda Malaspina

Ricciarda Malaspina (Massa, 1497 – 1553 Bagni di Lucca) a oa un itron italian a renk uhel, markizez Massa hag itron Carrara adal Gwengolo 1519 betek 1546, hag adarre adal Mae 1547 betek he marv.

## He buhez

Ganet e oa e Massa. Merc'h e oa da Antonio Alberico II Malaspina ha da Lucrezia d'Este‎. Ur c'hoar henañ he doa, Eleonora.
E 1481 e oa deuet he zad da vout markiz Massa hag aotrou Carrara, war un dro gant e vreur Francesco. Bec'h a voe etre an daou vreur, ha trec'h e voe Antonio Alberico. Dre ma n'en doa mab ebet en doa anvet e verc'h henañ Eleonora da bennhêrez. Elenora a oa dimezet da Scipione Fieschi, kont Lavagna, met mervel a reas-hi e 1516. Fieschi ac'h addimezas da Ricciarda, met mervel a reas hemañ divugel a-benn pevar bloaz .
Mervel a reas he zad Antonio Alberico e 1519, ha neuze e tegouezhas e vadoù gant Ricciarda. Bloaz goude, e 1520, e timezas da Lorenzo Cybo, un denjentil eus Genoa, mab-bihan d'ar pab Inosant VIII ha niz d'ar pab Leon X, ha gantañ e voe diazezet an Tiegezh Cybo-Malaspina a zalc'has Massa ha Carrara betek 1829.
En amzer-se e oa brezelioù en Italia etre Bro-C'hall, re an Impalaeriezh santel, ha re ar stadoù italian. Ricciarda Malaspina a reas emglev gant Karl V an Impalaeriezh santel.
En 1530 e voe aotreet gant an impalaer da lakaat he fried da genren ganti.

## He bugale

* Giulio Iañ Cybo-Malaspina, Markiz Massa (1525-1547), a renas war-lerc'h e vamm adal 1546 betek e varv e 1547.
* Alberico Iañ Cybo-Malaspina, Priñs Massa (1534-1623) a renas war-lerc'h e vamm goude he marv e 1553.

## He marv

Derc'hel a reas Ricciarda Malaspina da ren e Massa betek he marv e 1553. He mab yaouankañ Alberico a renas war he lerc'h.

## Pennad kar

* Taddea Malaspina, c'hoar Ricciarda.
# Ricardo Rodríguez

Ricardo Valentín Rodríguez de la Vega (bet ganet d'ar 14 a viz C'hwevrer 1942 e Kêr-Vec'hiko, marvet d'ar 1añ a viz Du 1962 er memes memes kêr) a oa ur blenier redadegoù kirri, breur da bPedro Rodríguez, en deus redet e F1 etre 1961 ha 1962 gant ar Scuderia Ferrari. Mignon bras da Jo Ramírez, deuet da vezañ unan eus renerien McLaren. Gwelet e veze evel spi bras sport mec'hikan met lazhet eo bet en ur gwallzarvoud e-pad esaeoù a-raok Priz Bras Mec'hiko, er-maez eus ar gevezadeg, war ul Lotus prientet gant Rob Walker.
# Ricardo Rosset

Ricardo Rosset (bet ganet d'an 27 a viz Gouere 1968 e São Paulo) a zo bet ur blenier redadegoù kirri eus Brazil. Redet en deus 33 Friz Bras e Formulenn 1 etre 1996 ha 1998 met n'en deus ket graet berzh, daoust ma blenie mat-tre e Formulenn 3000.
# Ricardo Faty

Ricardo Faty a zo ur c'hoarier mell-droad ganet ar 4 a viz Eost 1986 e Villeneuve-Saint-Georges. Goude bezañ bet rakstummet 3 bloaz en INF Clairefontaine, e zeas d'ar Racing Club de Strasbourg e miz Even 2002. Breur Jacques Faty eo, hag a zo international espoir français. E Gouhere 2006 e echu e c'hevrad gant Strasbourg, sinañ a ra neuze gant an AS Roma (Italia) hag a bresto anezhañ e miz Gouhere 2007 d'ar Bayer Leverkusen. Met e e miz Genver 2008, kuitañ a raio ar Bundesliga evit bezañ prestet en FK Naoned.
C'hoari a raio evit ar wech kentañ gant skipailh mell-droad Naoned a-enep Sedan evit kib ar C'hevre. Ne c'hoario nemet e fin ar c'hrogad en un doare mat, met c'huitañ a raio pa tenno er pal. E-kerzh e eil c'hrogad gant skipailh Naoned, ar wech kentañ e oa dezhañ c'hoari e Ligue 2, e lak ur pal gant ar benn goude ur c'hard eur c'hoari, a-enep Brest (gounezet 2-1 gant Naoned).

## Red-micherel

* 1999 - 2002 : INF Clairefontaine Frañs
* 2002 - 2006 : RC Strasbourg Frañs
* 2006 - 2007 : AS Roma Italia
* 2007 - Genver 2008 : Bayer Leverkusen Alamagn
* Abaoe Genver 2008 : FK Naoned Frañs

## Roll loreidi

* Gwellañ c'hoarier e Festival International Espoirs de Toulon e 2006
* Trec'hour Festival International Espoirs de Toulon e 2007
* Etrevroadel gall -17, -18, -19, -20, hag Espoirs.

## Liammoù diavaez

* Fichenn Ricardo Faty e skipailh Frañs